AaB har slået alle klubrekorder ved at vinde The Double. Det vil sige, at holdet har vundet både Superligaen og pokalturneringen i samme sæson. Klubben har vundet pokalfinalen i Parken mod FCK. Kampen sluttede 4-2. AaB kom ellers bagud tidligt i kampen på et mål af Andreas Cornelius, men så meldte forsvarsspilleren Rasmus Thelander sig ind i kampen med to næsten identiske hovedstødsmål efter hjørnespark. I anden halvleg udbyggede Søren Frederiksen og Jakob Ahlmann føringen, inden FCK's Rurik Gislason kunne score et trøstemål kort før tid. Rasmus Thelander blev efter kampen kåret som årets pokalfighter. Klubbens anfører Thomas Augustinussen, som har siddet på bænken i store dele af sæsonen, løftede pokalen sammen med viceanfører Rasmus Würtz, som har båret anførerbindet det meste af sæsonen.
AaB har vundet pokalfinalen over FCK i Parken. Kampen endte 4-2.